L-investiment fiż-żgħażagħ huwa investiment fil-futur Il-Kunsill adotta konklużjonijiet dwar ir- rwol taż-żgħażagħ fl-azzjoni esterna. Fil-konklużjonijiet tiegħu, il-Kunsill jenfasizza l-kontribut tal-ġenerazzjonijiet żgħażagħ biex jibnu soċjetajiet b'saħħithom, leġittimi, paċifiċi demokratiċi , li fihom id-drittijiet tal-bniedem u l-istat tad-dritt huma rispettati u ħadd ma jitħalla jibqa' lura. Il-Kunsill jenfasizza wkoll il-fatt li ż-żgħażagħ huma atturi importanti għall-bidla u sħab essenzjali fl-implimentazzjoni tal-Kunsens Ewropew għall-Iżvilupp, l-Aġenda 2030 għall-Iżvilupp Sostenibbli u l-Ftehim ta' Pariġi dwar it-tibdil fil-klima. Il-popolazzjoni dinjija taż-żgħażagħ ta' bejn il-15 u l-24 sena għal kważi . Il-Kunsill jirrikonoxxi li l-ġenerazzjonijiet żgħażagħ ta' spiss iħabbtu wiċċhom ma' firxa ta' sfidi inkluż il-faqar, l-esklużjoni soċjoekonomika u dik politika. Il-pandemija tal-COVID-19 u l-effetti negattivi relatati fuq l-ekonomija u l-impjiegi huma mistennija li jkollhom impatt qawwi fuq iż-żgħażagħ, speċjalment fuq dawk li ġejjin minn ambjenti żvantaġġati u t-tfajliet u l-bniet , u b'hekk jaffettwaw l-istatus soċjoekonomiku tagħhom fuq perijodu ta' żmien twil. Bil-ħsieb li jiġu sfruttati l-potenzjal kreattiv u innovattiv u l-abbiltajiet taż-żgħażagħ, il-Kunsill jenfasizza l-importanza ta' investiment fiż-żgħażagħ, ħidma magħhom, permezz tagħhom u għalihom . Il-Kunsill jenfasizza l-importanza li jiġu żgurati l- inklużjoni sinifikanti u l-parteċipazzjoni attiva taż-żgħażagħ fil-livelli kollha tas-soċjetà, u fil-ħajja ekonomika u politika. L-involviment attiv għandu jiġi promoss sabiex jissaħħu l-ambjenti tan-negozju, tiġi promossa r-rikonċiljazzjoni soċjali u jiġi miġġieled l-estremiżmu vjolenti. Il-Kunsill jappella wkoll għall-promozzjoni tal-aċċess taż-żgħażagħ għall- edukazzjoni impjiegi deċenti u opportunitajiet intraprenditorjali, kif ukoll servizzi tal-kura tas-saħħa . F'dawn l-oqsma, hemm bżonn li jiġu eliminati l-forom kollha ta' diskriminazzjoni u vjolenza abbażi ta' sess. Għandhom jiġu ggarantiti t- tgawdija tad- drittijiet tal-bniedem kollha , inkluż id-drittijiet soċjali u tax-xogħol għaż-żgħażagħ. Konklużjonijiet tal-Kunsill dwar iż-żgħażagħ fl-azzjoni esterna Strateġija tal-UE għaż-Żgħażagħ 2019-2027 Ara l-paġna tal-laqgħa